Infiniti

Az Infiniti a japán Nissan járműgyártó cég luxusautókat gyártó hongkongi székhelyű leányvállalata, melyet 1989-ben alapítottak. Története Kezdetek A márka körülbelül egy időben jött létre a japán riválisok, a Toyota és a Honda cégek által kifejlesztett Lexus és Acura prémium márkákkal. 1989-ben az Infiniti márka bevezetésének célja az volt az Egyesült Államokba, hogy a Nissan prémium szegmensét erősítsék. Az Infiniti márka első két modellje a Q45-ös és az M30-as volt. 1990-ben a 2-ajtós M30 is bevezetésre került. Az Acura Legend, majd a Lexus GS bevezetése után az Infiniti is elkezdte a japán luxuslimuzinok gyártását Észak-Amerikába. Az első ilyen modell az Infiniti J30-as volt. 1990-2000 1991-ben, az Infiniti bemutatta a G20-as modellt, majd 1993-ban bevezetett egy négyajtós kupét, a J30-at. Az 1990-es években az Infiniti lemaradt a Lexus és Acura értékesítéseitől, ezért bevezette a második generációs G20-as modellt, amellyel az európai luxus sport szedánokat kívánta erősíteni. Mivel az Infiniti tovább használta az SR20DE négyhengeres motort és a kompakt méretet, nem érte el az értékesítési várakozásokat. A G20 nem volt olyan népszerű, új, mint a fő versenytársa, a hasonló árú Acura Integra. 1997-ben megjelent az Infiniti QX4, a Nissan Pathfinder módosítása, amellyel az első luxus autógyártó cég lett a közepes méretű prémium SUV-ok kínálatában. 2000-2010 2002-ben megjelent a Q45 újratervezett változata, a G35, ami segített javítani az Infiniti értékesítést 2003-ban Japánban. A Nissan Skyline-alapú Infiniti G35 sikeres volt, hiszen a Motor Trend magazin is megszavazta 2003-ban az Év Autójának. Ugyan ebben az évben az FX35 / 45 crossover is kiadásra került. Az FX modell ugyanazokat az összetevőket használta, mint a G35 sport kupé és célja az amerikai piac volt. 2004-ben megjelent az Infiniti összkerékhajtású változata, a G35 sport szedán, amely felvette a versenyt a hasonló összkerékhajtású Audi és BMW sport szedánokkal. Infiniti ezen kívül bevezetett egy nagyobb SUV-ot, hogy felvegye a versenyt a Toyota Land Cruiser-el és a Lexus LX470-nel. Ez volt az Infiniti QX56. A Nissan Motors elnök-vezérigazgatója, Carlos Ghosn kifejlesztett egy új üzleti stratégiát, hogy megtörje az Infiniti Nissan gyökereit. Az M35 / M45 több elismerést is gyűjtött a sajtóban. A Q45 megszűnése után az M45 lett a cég zászlóshajója. A 2007-ben megjelent a G35 szedán újratervezett változata, majd 2008-ban a cég új G kupé modellje, a G37. A kupét először a New York-i Nemzetközi Autókiállításon mutatták be. Szintén 2008-ban megjelent az Infiniti EX35 kompakt crossover, ezzel az Infiniti belépett a kompakt luxus crossoverek közé a piacon. Carlos Ghosn 2008-ban bemutatta az Infiniti érkezését Európába a Genfi Autószalonon. A márka hivatalos elindítása 2008 végén volt, majd fokozatosan, több mint két év alatt 21 európai országban tűnt fel. Kezdetekben négy modellt kínált Európában: FX37 és FX50 SUV; a G37 és G37 kupé, valamint az Infiniti EX37 crossover. Infiniti európai székhelye Svájc-ban került létrehozásra. 2010-napjainkig A 2010-es Genfi Autószalonon az Infiniti elindított egy új hajtásláncot Európában, a Renault-Nissan Szövetség által kifejlesztett V9x Engine-t. Az új motort az Infiniti FX, EX és M típusokban alkalmazták. 2010 augusztusában a cég bemutatta új teljesítmény osztályát, az Infiniti Performance Line-t (IPL). 2011-ben megjelent az elsőkerék-hajtású Infiniti JX, melyet az Acura MDX és BMW X5 riválisának szánták. 2012. december 17-én az Infiniti bejelentette az új termék-nómenklatúra rendszerét: Ezt követően minden szedán és coupé "Q" előtaggal jelenik meg, míg az összes crossover és SUV "QX" előtagot kap. Az első modell, ami ezt a sémát követi a Q50 lesz, amelynek célja a G szedán helyettesítése volt. Értékesítési adatok Modellek Az Infiniti egykori kupé és sedan modelljeinek nevét egy betűvel jelölték, a SUV modelleket pedig két betűvel; a betűk után pedig a lökettérfogat számsor került feltüntetésre. Például a QX56 egy SUV volt, melyhez egy 5,6 L motor tartozott. Kivételt képez ez alól a volt QX4-es SUV, amely 3,3 L motorral volt rendelhető (1997-2000), illetve később 3,5 L motorral (2001-2003). A lökettérfogat után a sedan, összkerékhajtással rendelkező modelleket "x" betűvel jelölték (pl Infiniti G35x), az "s" jelöli a sport változatot, a "h" jelöli a hibrid modellt, a "d" jelöli a dízel modellt (pl. M30d), a "t" pedig a Touring modellt. 2013-ban, az Infiniti modellek megnevezése változott: a coupé és szedán modellek egységesen "Q" betűvel kezdődő nevet kaptak, a SUV és Crossover modellek pedig "QX" előtaggal jelentek meg. A betűk után következő számsorok már nem a lökettérfogatot jelölik, hanem a modell helyét tükrözik a márkán belül. Például, az M szedán neve Q70 lett, míg a G szedán Q50. A SUV-ok közül a QX56-ból QX80 lett, míg az EX szériából QX50. Jelenleg gyártott modellek A legtöbb Infiniti coupék, szedánok és crossover-ek a Nissan FM platformon alapulnak. A kivételt a QX80 nagyméretű SUV jelenti, ami a Nissan F-Alpha platformon; a QX60 crossover pedig a Nissan D platformon alapul. Infiniti Q30 Infiniti Q50 (Q50 3.7/Q50 Hybrid/Q50 3.7 AWD/Q50 Hybrid AWD sedan) Infiniti Q60 (Q60 coupe/convertible, IPL coupe) Infiniti Q70 (M25, M30d, M35h, M37/M37x AWD és M56/M56x AWD) Infiniti QX30 Infiniti QX50 (EX30d és EX37 Európában) Infiniti QX60 (3.5, 3.5 AWD, Hybrid, Hybrid AWD) Infiniti QX70 (3.7, 3.7 AWD, 5.0 AWD) Infiniti QX80 (SUV) Beszüntetett gyártású modellek Infiniti M30 (coupe) és M35/M45 (sedan) Infiniti QX4 (SUV) Infiniti J30 (sedan) Infiniti I30 és I35 (sedan) Infiniti Q40 (sedan) Infiniti Q45 (sedan) Infiniti ESQ (Újratervezett Nissan Juke kizárólag Kínában) Koncepció járművek Infiniti Triant (2003) Infiniti Kuraza (2005) Infiniti Essence (2009) Infiniti Etherea (2011) Infiniti Emerg-e (2012) Infiniti LE (2012) Infiniti Q80 Inspiration (2014) Infiniti Concept Vision Gran Turismo (2014) Motorsport 1996-ban a Nissan kezdeményezte az Infiniti márka versenyét az Indy Racing League-n. Az Indy versenyautók változata a VH motor előállításához használt Q45s volt. Eddie Cheever a 2000-es versenyen a harmadik helyezést érte el. Jegyzetek Fordítás Ez a szócikk részben vagy egészben az Infiniti című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos magyar nyelvű honlap Hivatalos facebook oldal Hivatalos honlap